ડોગરા માત્ર રાજપૂત જ હોય એવું નથી. રાવી નદીથી પીર પંજાલ માઉન્ટ લગીના વિસ્તારમાં વસનારાઓને ડોગરા ગણવામાં આવતા રહ્યા છે.શુક્રવારે લંડનવાસી ડોગરા ઇતિહાસવિદ મનુ ખજુરિયા સિંહે થકી મુસ્લિમ ડોગરા શબ્દપ્રયોગ કર્યો ત્યારે આ લખનાર પણ ચોંકી ગયો હતો. મુસ્લિમ પણ ડોગરા હોઈ શકે. ડોગરા બ્રાહ્મણ પણ હોઈ શકે.વિવિધ જાતિઓના લોકોને ડોગરા કહેવામાં આવે છે.એ પ્રદેશ સાથે સંકળાયેલો સમૂહ મનાય છે,પણ એ હિંદુ અને મુસ્લિમ બેઉ હોઈ શકે.કાશ્મીર ખીણ પ્રદેશમાંથી ૧૯૮૯ના ગાળામાં વકરેલા આતંકવાદને પગલે કાશ્મીરી પંડિતોની લાખોની સંખ્યામાં હિજરત થયા પછી એમાંના મોટાભાગનાને ફરી પાછા લાવીને વસાવી શકાયા નથી, એ વરવી હકીકત આજ લગીની સરકારોને માથે કાળી ટીલી સમાન છે.